Ран Босилек
Иде май

chitanka.info

Сини, сини небеса

бели, бели дървеса!

И от китните им клони

цвят се рони, рони, рони.

Бръмнали пчели навън

над разцъфналия трън.

Пъстрокрили пеперуди

хвъркат палави и луди.

Славей глас извил в гората.

Със тревите и цветята

вятърът засмян играй.

Иде, иде весел май!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.